Interakcie liekov.
Dobry den, som psych.Pacient, beriem lieky Xanax1 mg,diazepam 10,trittico150 a dnesmi predpiala doktorka k tomu ajChlorprothixen .chcel by somsavas opytat na interakcie hlavnes benzodiazepinmy, ktoreberiem, nakolko mikto nic nevysvetlildakujem
Dobrý deň,
ďakujeme za Vašu otázku.
Medzi liekmi Chlorprothixen a Diazepam dochádza k stredne závažným interakciám. Ak sa diazepam podáva spoločne s antipsychotikami (Chlorprothixen) môžu byť zosilnené sedatívne, respiračné a hemodynamické účinky. Vyžaduje sa opatrnosť v prípade súbežnej liečby, v niektorých prípadoch úprava dávky predpisujúcim lekárom.
Medzi liekmi Diazepam a Xanax dochádza k stredne závažným interakciám. Nakoľko sa jedná o kombináciu dvoch benzodiazepínových anxiolytík. Pri súčasnom podávaní  sa môže vzájomne potenciovať ich centrálne tlmivý účinok. Vyžaduje sa opatrnosť v prípade súbežnej liečby, v niektorých prípadoch úprava dávky predpisujúcim lekárom.
Medzi liekmi Xanax a Chlorprothixen dochádza k stredne závažným interakciám. Pri súčasnom podávaní sa môže vzájomne potenciovať ich centrálne tlmivý účinok. Kombinácia liečiv je na zváženie predpisujúcim lekárom.
V prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ sú Vám jeho pokyny nejasné, je potrebné opätovne kontaktovať lekára. Pokiaľ máte lieky predpísané od rôznych lekárov, ktorí nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
S pozdravom
PharmDr. Patrícia Čečková